/* KOM/2010/0725 v konečnom znení */ SPRÁVA KOMISIE EURÓPSKEMU PARLAMENTU, RADE, EURÓPSKEMU HOSPODÁRSKEMU A SOCIÁLNEMU VÝBORU A VÝBORU REGIÓNOV PIATA SPRÁVA O VYKONÁVANÍ NARIADENIA (ES) č. 2320/2002 O USTANOVENÍ SPOLOČNÝCH PRAVIDIEL V OBLASTI BEZPEČNOSTNEJ OCHRANY CIVILNÉHO LETECTVA





[pic] | EURÓPSKA KOMISIA | Brusel, 10.12.2010 KOM(2010) 725 v konečnom znení SPRÁVA KOMISIE EURÓPSKEMU PARLAMENTU, RADE, EURÓPSKEMU HOSPODÁRSKEMU A SOCIÁLNEMU VÝBORU A VÝBORU REGIÓNOV PIATA SPRÁVA O VYKONÁVANÍ NARIADENIA (ES) č. 2320/2002 O USTANOVENÍ SPOLOČNÝCH PRAVIDIEL V OBLASTI BEZPEČNOSTNEJ OCHRANY CIVILNÉHO LETECTVA SPRÁVA KOMISIE EURÓPSKEMU PARLAMENTU, RADE, EURÓPSKEMU HOSPODÁRSKEMU A SOCIÁLNEMU VÝBORU A VÝBORU REGIÓNOV PIATA SPRÁVA O VYKONÁVANÍ NARIADENIA (ES) č. 2320/2002 O USTANOVENÍ SPOLOČNÝCH PRAVIDIEL V OBLASTI BEZPEČNOSTNEJ OCHRANY CIVILNÉHO LETECTVA Táto správa sa vzťahuje na obdobie od 1. januára do 31. decembra 2009 ÚVOD Rok 2009 sa v oblasti bezpečnostnej ochrany letectva v rámci EÚ niesol v znamení konsolidácie. Počas tohto roka Komisia vytrvalo spolupracovala s členskými štátmi a priemyselným odvetvím na finalizácii podrobností nového balíka vykonávacích právnych predpisov s cieľom doplniť nariadenie (ES) č. 300/2008[1]. Vedecká obec a výrobcovia sa zamerali na vývoj technológií, ktoré by cestujúcim umožnili prinášať kvapaliny do lietadiel. Európsky parlament pokračoval v starostlivom posudzovaní otázok týkajúcich sa možného využívania bezpečnostných skenerov na európskych letiskách. Z širšieho hľadiska sa konali pravidelné diskusie s medzinárodnými organizáciami a hľadali sa globálne riešenia spoločných problémov. Až niekoľko dní pred koncom roka sa v dôsledku incidentu, ku ktorému došlo počas letu č. 253 spoločnosti Northwest Airlines z letiska Schiphol v Amsterdame do Detroitu, sa pozornosť opäť, a veľmi naliehavo, musela zamerať na novú hrozbu. Incident znova pripomenul, že extrémistické skupiny naďalej považujú civilné letectvo za atraktívny cieľ a vždy budú hľadať spôsob, ako sa vyhnúť odhaleniu aktuálnymi kontrolnými technikami. Táto udalosť opäť podčiarkla, ak to vôbec bolo potrebné, dôležitosť práce Európskej komisie a jej partnerov zameranej na ochranu cestujúcich a európskeho odvetvia leteckej dopravy. PRVÁ ČASŤ Inšpekcie 1. VšEOBECNE Na základe nariadenia (ES) č. 2320/2002 je Komisia povinná vykonávať inšpekcie orgánov bezpečnostnej ochrany civilného letectva („príslušných orgánov“) jednotlivých členských štátov, ako aj inšpekcie na letiskách v EÚ. Do programu Spoločenstva je zahrnuté aj Švajčiarsko, kým Nórsko a Island kontroluje podľa paralelných ustanovení Dozorný orgán EZVO. Na vykonávanie inšpekcií má Komisia tím 11 inšpektorov bezpečnostnej ochrany letectva, ktorým pomáhajú národní inšpektori menovaní členskými štátmi. V roku 2009 sa zúčastnilo na inšpekciách 50 z týchto národných inšpektorov. V prílohe sa nachádza graf so zhrnutím všetkých monitorovacích činností Komisie a Dozorného orgánu EZVO. 2. INšPEKCIE PRÍSLUšNÝCH VNÚTROšTÁTNYCH ORGÁNOV Komisia počas roku 2009 monitorovala 9 príslušných orgánov, pričom všetky tieto orgány boli predmetom aj predchádzajúcich inšpekcií Komisie. Po vzore z minulých rokov boli najčastejšími zisteniami nedostatky v národných programoch kontroly kvality. Pokiaľ ide o vykonávanie opatrení, v niektorých členských štátoch sa zistili dôkazy o neschopnosti detegovať nedostatky a rýchlo ich naprávať. Niektoré štáty nemonitorovali všetky legislatívne aspekty a na niektorých letiskách sa dlhú dobu nevykonávali žiadne inšpekcie. Následné činnosti boli niekedy neprimerané alebo sa nevykonali, a nezriedka sa zistili významné oneskorenia pri odstraňovaní nedostatkov. Všetky členské štáty mali možnosť uložiť sankcie, ale tie neboli vždy dostatočne prísne alebo využité tak, aby dosiahli zamýšľaný efekt. V prípade jedného príslušného orgánu ešte stále nedošlo k zosúladeniu jeho národného programu bezpečnostnej ochrany letectva s najnovšími právnymi predpismi EÚ a tento orgán ešte musí oddeliť realizovanie požiadaviek na prevádzku od riadenia programu kontroly kvality napriek tomu, že tieto otázky Komisia už skôr posúdila ako vážne nedostatky. Osobitne znepokojujúce je to, že iný orgán nedodržal písomný záväzok zvýšiť zdroje na monitorovanie súladu s predpismi, ktorý prijal po predchádzajúcej inšpekcii Komisie. 3. POčIATOčNÉ INšPEKCIE NA LETISKÁCH V roku 2009 sa vykonalo devätnásť (19) počiatočných inšpekcií letísk, takmer dvojnásobok počtu z roku 2008. Inšpekcie sa týkali všetkých kapitol (aj keď nie v rámci každej inšpekcie). Celkové percento kľúčových opatrení, ktoré spĺňali požiadavky, sa opäť mierne zvýšilo na takmer 85 %. Zistené nedostatky sa viac-menej vyskytovali v tých istých oblastiach ako v prípade predchádzajúcich inšpekcií, pričom často boli zavinené ľudským faktorom. Najslabšími oblasťami na letiskách, ktoré boli podrobené inšpekciám v roku 2009, boli kvalita kontroly personálu, ustanovenia týkajúce sa používania zakázaných predmetov personálom a vykonávanie požiadaviek na bezpečnosť nákladu. Napríklad zamestnanci letiska neboli vždy povinní odložiť si pred detekčnou kontrolou saká a metodika ručnej prehliadky zamestnancov nebola rovnaká ako v prípade cestujúcich. Na niekoľkých letiskách sa nevykonávajú adekvátne postupy na identifikáciu členov personálu, ktorí sú oprávnení prenášať zakázané predmety do vyhradených bezpečnostných priestorov. Všetkých sedem inšpekcií týkajúcich sa bezpečnosti nákladu odhalilo viacero problémových oblastí vrátane nedostatočných bezpečnostných programov a neschopnosti vybrať najvhodnejší spôsob detekčnej kontroly vzhľadom na povahu zásielky. Ďalšie spoločné nedostatky sa týkali požiadaviek na prenos tekutín do vyhradených bezpečnostných priestorov (napríklad používanie správnych tašiek odolných voči vonkajšej manipulácii), nedostatočnej ochrany batožiny v priestore na prípravu batožiny na naloženie, prehľadávania vozidiel a technických noriem týkajúcich sa zariadení. Úroveň dodržiavania ustanovení týkajúcich sa cestujúcich a príručnej batožiny bola väčšinou vysoká napriek tomu, že sa v niektorých prípadoch nedodržiaval podiel opakovaných náhodných kontrol a/alebo kvalita ručných prehliadok cestujúcich nebola uspokojivá. Úroveň dodržiavania predpisov v oblasti detekčnej kontroly zapísanej batožiny bola veľmi vysoká, aj keď na jednom letisku sa na detekčnú kontrolu zapísanej batožiny použili psy napriek tomu, že to v rámci platných ustanovení právnych predpisov nie je povolené[2]. Zistili sa určité problémy v súvislosti s kontrolou vstupu do reštauračných priestorov a priestorov určených na čistenie. Pokiaľ ide o leteckých dopravcov, oblasti, v ktorých musia vynaložiť najväčšie úsilie, sú prehľadávanie a kontrola lietadiel a postupy manipulácie s dodatočne posielanou batožinou (rush baggage). 4. NÁSLEDNÉ INšPEKCIE Komisia pravidelne vykonáva obmedzený počet následných inšpekcií. Ak sa počas počiatočnej inšpekcie zistilo niekoľko vážnych nedostatkov, s istotou sa uskutoční ďalšia návšteva. Počas roku 2009 bolo potrebné uskutočniť 4 takéto návštevy, pričom záver z každej tejto návštevy bol, že väčšina nedostatkov, ale nie všetky, bola napravená. 5. OTVORENÉ SPISY, PRÍPADY čLÁNKU 15 A SÚDNE KONANIA Spis z inšpekcie zostáva otvorený, kým Komisia nie je spokojná s vykonaním primeraného nápravného opatrenia. V roku 2009 bolo uzatvorených 20 spisov (14 letísk a 6 príslušných orgánov). Na konci roka zostalo celkovo otvorených 17 spisov z inšpekcií príslušného orgánu a 20 spisov z inšpekcií letísk. Ak sa nedostatky zistené na letisku považujú za také vážne, že predstavujú významné ohrozenie celkovej úrovne bezpečnostnej ochrany civilného letectva v Spoločenstve, Komisia uplatní článok 15 nariadenia č. 1486/2003[3]. To znamená, že všetky ostatné príslušné orgány sú varované o tejto situácii a v súvislosti s letmi z dotknutého letiska by bolo potrebné zvážiť dodatočné opatrenia. Na začiatku roka nebol otvorený žiadny prípad súvisiaci s článkom 15 a počas uvedeného roka ani nebolo iniciované otvorenie takého prípadu. Ďalšou možnou sankciou v najvážnejších prípadoch alebo v prípade dlhotrvajúceho stavu bez nápravy alebo opätovného výskytu nedostatkov je začatie konania o porušení. Komisia v roku 2009 uzavrela jedno konanie o porušení po 14-mesačnom odklade, keď boli vyriešené hlavné otázky týkajúce sa nedostatku zdrojov a nedostatočného vykonávania predpisov. Príslušný členský štát zaviedol nové administratívne postupy a vymenoval ďalších inšpektorov. Počas uvedeného roku sa začalo jedno nové konanie o porušení v súvislosti s členským štátom, ktorý nenavýšil zdroje a nezintenzívnil monitorovacie činnosti napriek tomu, že sa k tomu zaviazal na základe nedostatku zisteného počas predchádzajúcej inšpekcie. Na konci roku 2009 neboli uzavreté celkovo tri konania o porušení. 6. VLASTNÉ HODNOTENIA čLENSKÝCH šTÁTOV Podľa článku 6 nariadenia Komisie č. 1217/2003[4] sú členské štáty povinné predložiť Komisii do konca februára každého roka výročnú správu o výsledkoch svojich vnútroštátnych monitorovaní dodržiavania predpisov za obdobie od januára do decembra predchádzajúceho roka. Všetky správy za rok 2009 boli predložené včas a v súlade so vzorovým dokumentom Komisie. Zistené nedostatky sa týkali malého počtu človekodní v teréne, nedostatočnej kontroly plnenia všetkých požiadaviek, nedostatočných následných činností a nevyužívania dostupných vynucovacích opatrení. Od začatia uplatňovania programu v roku 2003 sa však harmonizácia týchto systémov monitorovania plnenia požiadaviek v EÚ ukázala ako zložitá. Dôvodom bolo, že v jednotlivých členských štátoch existovali rozdiely v chápaní pojmov, ako aj rozdiely vo vypracúvaní metodík a v požiadavkách na vykazovanie. Táto situácia sa časom zlepšila, ale mohlo by to byť ešte lepšie. Určitý počet nezrovnalostí medzi výsledkami vnútroštátneho monitorovania dodržiavania predpisov a zisteniami z inšpekcií Komisie vyplýva z nedostatočnej harmonizácie, pričom inšpekcie Komisie často odhaľujú nižšiu úroveň dodržiavania predpisov, ako by mohlo vyplývať z vnútroštátnych správ. 7. AUDIT KOMISIE USKUTOčNENÝ ICAO V roku 2009 uskutočnila ICAO po prvý krát audit Komisie ako monitorovací orgán EÚ a výsledkom bola veľmi pozitívna správa, ktorá neobsahovala žiadne odporúčania zmien. Na základe výsledkov tejto inšpekcie bolo možné zredukovať monitorovacie činnosti ICAO na letiskách EÚ, keďže tieto letiská sa považovali za primerane pokryté európskym programom. DRUHÁ ČASŤ právne predpisy 1. VšEOBECNE V roku 2009 bolo uverejnených len niekoľko nových legislatívnych aktov týkajúcich sa bezpečnostnej ochrany letectva, hoci sa veľa práce urobilo v súvislosti s prípravou nového balíka s cieľom dodržať stanovenú lehotu (apríl 2010). Nezávisle od toho sa začala aj príprava nových pravidiel detekčnej kontroly tekutín, používania psov pri detekčných kontrolách a používania detektorov kovov na detekčnú kontrolu určitých špecializovaných druhov nákladu. 2. PRIJATÉ DOPLňUJÚCE LEGISLATÍVNE AKTY V roku 2009 sa prijali tieto nové legislatívne akty: - Nariadenie (ES) č. 272/2009[5], ktorým sa dopĺňajú spoločné základné normy bezpečnostnej ochrany civilného letectva stanovené v rámcovom nariadení, ako aj - Nariadenie (EÚ) č. 1254/2009[6], ktorým sa umožňuje členským štátom výnimka zo spoločných základných noriem v oblasti bezpečnostnej ochrany civilného letectva a prijímanie alternatívnych bezpečnostných opatrení. Znenie týchto predpisov bolo definitívne dohodnuté počas 8 zasadnutí Regulačného výboru pre bezpečnosť letectva, 8 stretnutí poradnej skupiny zúčastnených strán venovaných bezpečnostnej ochrane letectva a na niekoľkých stretnutiach osobitnej pracovnej skupiny, na ktorých sa zúčastnili členské štáty a odvetvie leteckej dopravy. - Nariadenie (ES) č. 272/2009 predstavuje v legislatívnom balíku tzv. druhú úroveň, keďže dopĺňa nariadenie (EÚ) č. 300/2008. Stanovujú sa v ňom široké oblasti, v ktorých je možné vypracovať vykonávacie pravidlá a vymenúvajú sa v ňom napríklad rôzne technológie detekčnej kontroly povolené na kontrolu cestujúcich, batožiny a nákladu, ale nekonkretizuje sa v ňom spôsob ich používania. - Nariadenie (EÚ) č. 1254/2009 sa zaoberá osobitným aspektom bezpečnostnej ochrany letectva, druhmi leteckých činností, ktoré môžu členské štáty vyňať z rozsahu pôsobnosti pravidiel uplatňovaných v ostatných oblastiach, keďže tieto činnosti predstavujú menšie riziko. To by napríklad zahŕňalo veľmi malé lietadlá. V takýchto prípadoch sa musia uplatňovať iné, vnútroštátne predpisy a musí sa to oznámiť Komisii. 3. PRIJATÉ POZMEňUJÚCE A DOPLňUJÚCE LEGISLATÍVNE AKTY Právne predpisy v oblasti bezpečnostnej ochrany letectva, ktoré sa opierajú o nariadenie (ES) č. 2320/2002, boli počas obdobia, na ktoré sa vzťahuje táto správa, upravené jedným meniacim a doplňujúcim opatrením[7]. Išlo o výnimky pre Južnú Kóreu týkajúce sa bezcolných tekutín napriek tomu, že v konečnom dôsledku nebola táto úprava vo všeobecnosti implementovaná. Z dôvodu problémov počas ďalších súvisiacich rokovaní s Južnou Kóreou sa na odporúčanie Komisie na mnohých letiskách EÚ neuplatnili výnimky povolené pre túto krajinu. 4. NOVÝ RÁMEC A NÁVRH VYKONÁVACIEHO BALÍKA Najväčšie úsilie Komisie a členských štátov v roku 2009 sa sústredilo na prípravu podrobného vykonávacieho balíka a nových nariadení o inšpekciách a kontrole kvality. Do konca roka Regulačný výbor odhlasoval kladné stanovisko k zneniam nariadení o inšpekcii a kontrole kvality a k dispozícii bol takmer kompletný návrh väčšieho vykonávacieho balíka, už rozdelený na návrh nariadenia[8] obsahujúci informácie, ktoré sa môžu zverejniť, a na návrh rozhodnutia[9] obsahujúci citlivejšie informácie. 5. USTANOVENIA O FINANCOVANÍ Komisia uverejnila vo februári 2009 svoju správu[10] o financovaní bezpečnostnej ochrany letectva v súlade s článkom 22 nariadenia (ES) č. 300/2008. Komisia následne prijala návrh smernice Európskeho parlamentu a Rady o poplatkoch za bezpečnostnú ochranu letectva[11]vymedzujúcu základné zásady, ktoré musia rešpektovať prevádzkovatelia letísk pri určovaní poplatkov za bezpečnostnú ochranu letectva. K týmto zásadám patrí nediskriminácia leteckých dopravcov alebo cestujúcich, konzultácie medzi vedením letiska a leteckými dopravcami, transparentnosť, súvislosť poplatkov s nákladmi a určenie dozorného orgánu. TRETIA ČASŤ Skúšky a štúdie 1. SKÚšKY „Skúška“ v zmysle právnych predpisov EÚ v oblasti bezpečnostnej ochrany letectva sa uskutočňuje, keď sa členský štát dohodne s Komisiou, že bude určitý čas používať osobitné prostriedky alebo metódu, ktorá nie je uznaná právnymi predpismi, a nahradí nimi jednu z uznaných bezpečnostných kontrol. V právnom zmysle sa tento pojem neuplatňuje na prípady, keď členský štát alebo subjekt vykonáva vyhodnotenie novej bezpečnostnej kontroly zavedenej ako doplnok k jednej alebo viacerým kontrolám, na ktoré sa vzťahujú právne predpisy. Počas roka 2009 sa vykonalo niekoľko skúšok. Tieto skúšky sa týkali používania bezpečnostných skenerov na detekčnú kontrolu cestujúcich a personálu, ako aj používania psov na bezpečnostnú detekčnú kontrolu. Informácie získané z týchto skúšok sa poskytli Komisii na účely prípravy plánovanej správy o používaní týchto zariadení. Informácie zo skúšok so psami sa zohľadnili pri práci na budúcom legislatívnom návrhu. 2. ŠTÚDIE Štúdia QinetiQ o ľudských faktoroch v oblasti detekčnej kontroly bezpečnosti letectva bola predložená Regulačnému výboru pre bezpečnosť letectva v januári 2009. Odporúčania sa stali najmä predmetom diskusií o navrhovanej novej legislatívnej kapitole týkajúcej sa odborného výcviku a prijímania zamestnancov. ŠTVRTÁ ČASŤ Dialóg s medzinárodnými orgánmi a tretími krajinami 1. VšEOBECNE Komisia v plnej miere spolupracuje s medzinárodnými orgánmi a kľúčovými partnermi z tretích krajín a pravidelne sa zúčastňuje na medzinárodných stretnutiach, pričom vo všeobecnosti koordinuje pozíciu EÚ a často pripravuje prezentácie alebo predkladá materiály. V prípade potreby sa uskutočňuje aj dialóg s jednotlivými tretími krajinami o otázkach miestneho významu alebo spoločného záujmu, ako sú výnimky z normálnych požiadaviek na prenos kvapalín kúpených v bezcolných obchodoch. Takéto kontakty umožňujú EÚ držať krok s overenými postupmi a rozširovať ich. 2. MEDZINÁRODNÉ ORGÁNY Komisia sa zúčastňuje na každoročnom fóre ICAO o bezpečnosti letectva a v roku 2009 predložila materiály o kvapalinách, jednorazovej bezpečnostnej kontrole a významných bezpečnostných hrozbách. Všetky materiály boli dobre prijaté. V novembri 2009 Komisia v Bruseli zorganizovala seminár ICAO o kvapalinách, na ktorom sa dospelo k medzinárodnej dohode o krokoch na postupné odstránenie v súčasnosti platného zákazu. Komisia sa takisto pravidelne zúčastňuje na stretnutiach technickej osobitnej skupiny a osobitnej skupiny pre školenia ECAC (Európska konferencia civilného letectva). Závery zo stretnutí týchto skupín následne tvorili základ diskusií na zasadnutiach Regulačného výboru a jeho pracovných skupín. 3. TRETIE KRAJINY Komisia pokračovala v aktívnom dialógu s USA o otázkach bezpečnostnej ochrany letectva na mnohých fórach, najmä v rámci skupiny EÚ-USA pre dopravu, v ktorej pokračovali práce na vytvorení jednorazovej bezpečnostnej kontroly. Komisia zasahovala aj pri niekoľkých príležitostiach, keď členské štáty vyjadrili znepokojenie najmä nad dodatočnými bezpečnostnými požiadavkami USA, ktoré primeraným spôsobom nezohľadňovali už existujúce prísne systémy EÚ. Niekedy išlo o prípady, keď Spojené štáty naďalej bez predchádzajúcej konzultácie vydávali výnimočné dodatky pre letecké spoločnosti so sídlom v EÚ. Komisia sa zúčastnila na viacerých inšpekciách na letiskách v USA a Kanade s cieľom udeliť výnimky z požiadaviek týkajúcich sa bezcolných kvapalín kúpených v obchodoch v letovej časti letiska v prípade, že boli následne predložené na miestach transferu v EÚ, ako aj s cieľom posúdiť možnosti budúcich dohôd o jednorazových bezpečnostných kontrolách. Komisia ďalej vykonala inšpekcie na letiskách v Singapure a Dubrovníku s cieľom monitorovať normy týkajúce sa bezcolných kvapalín vzhľadom na udelené výnimky. S Južnou Kóreou bola dosiahnutá dohoda o výnimkách pre bezcolné kvapaliny, ale neskôr sa objavili ťažkosti tak, ako sa uvádza v bode 3 druhej časti. ZÁVER Celkovo je v EÚ naďalej zabezpečená vysoká úroveň bezpečnosti, v rámci inšpekcií Komisie sa však tak, ako v minulých rokoch, objavili niektoré nedostatky. Najčastejšie sa týkali požiadaviek na detekčnú kontrolu personálu a manipuláciu s nákladom. Odporúčania Komisie týkajúce sa nápravných opatrení boli z celkového hľadiska uspokojivo prevzaté, ale zistenia inšpektorov potvrdzujú význam prísneho režimu inšpekcií EÚ a primeraného zabezpečovania kvality na úrovni členských štátov. Komisia sa naďalej bude usilovať zabezpečiť, aby sa všetky právne požiadavky vykonávali v plnej miere a správne, pričom v prípade potreby iniciuje oficiálne postupy pri porušení. Pokiaľ ide o legislatívu, v roku 2009 sa urobilo veľa dobrej práce s cieľom zabezpečiť, aby nové vykonávacie predpisy priniesli harmonizáciu pri chápaní a vykonávaní predpisov. Položili sa základy ich definitívneho prijatia a pripravili sa plány na ich ďalšie rozpracovanie, najmä v súvislosti s technológiami detekčnej kontroly a dohodami s tretími krajinami. Bezpečnostný incident, ku ktorému došlo iba pár dní pred koncom roka, poslúžil ako pripomienka, že treba neustále skúmať adekvátnosť možností detekčnej kontroly a pokračovať v úzkej spolupráci s medzinárodnými partnermi. V týchto dvoch kľúčových oblastiach bude Komisia pokračovať vo svojom programe a prípadne ho rozšíri. Príloha Inšpekcie Komisie k 31. 12. 2009 Štát | Počet inšpekcií 01/2009 – 12/2009 (vrátane následných inšpekcií) | Celkový počet inšpekcií 2004 – 2009 (vrátane následných inšpekcií) | Rakúsko | 2 | 8 | Belgicko | 1 | 7 | Bulharsko | 1 | 3 | Cyprus | 1 | 5 | Česká republika | 1 | 5 | Dánsko | 0 | 6 | Estónsko | 1 | 4 | Fínsko | 1 | 7 | Francúzsko | 2 | 10 | Nemecko | 2 | 12 | Grécko | 2 | 11 | Maďarsko | 1 | 4 | Írsko | 1 | 6 | Taliansko | 2 | 11 | Lotyšsko | 1 | 4 | Litva | 0 | 3 | Luxembursko | 1 | 5 | Malta | 1 | 3 | Holandsko | 0 | 6 | Poľsko | 1 | 7 | Portugalsko | 2 | 7 | Rumunsko | 0 | 2 | Slovensko | 1 | 4 | Slovinsko | 0 | 4 | Španielsko | 3 | 10 | Švédsko | 1 | 7 | Spojené kráľovstvo | 1 | 11 | Švajčiarsko | 2 | 4 | SPOLU | 32 | 176 | Inšpekcie dozorného orgánu EZVO k 31. 12. 2009 Štát | Počet inšpekcií 01/2009 – 12/2009 (vrátane následných inšpekcií) | Celkový počet inšpekcií 2004 – 2009 (vrátane následných inšpekcií) | Island | 1 | 6 | Nórsko | 5 | 28 | SPOLU | 6 | 34 | [1] Ú. v. EÚ L 97, 9.4.2008, s.72. [2] Medzičasom sa vypracovali podrobné ustanovenia o používaní psov pri detekčných kontrolách zapísanej batožiny, ktoré sú súčasťou nariadenia (EÚ) č. 573/2010 z 30. júna 2010 (Ú. v. EÚ L 166, 1.7.2010, s. 1) a rozhodnutia 2010/3572/EÚ vydaného pre všetky členské štáty ale neuverejneného v Úradnom vestníku. [3] Nariadenie Komisie (ES) č. 1486/2003 z 22. augusta 2003 ustanovujúce postupy pre vykonávanie inšpekcií Komisie v oblasti bezpečnostnej ochrany civilného letectva, Ú. v. EÚ L 213, 23.8.2003, s. 3. Medzičasom bolo zrušené a nahradené nariadením Komisie (EÚ) č. 72/2010 z 26. januára 2010, ktorým sa vykonáva nariadenie (ES) č. 300/2008, Ú. v. EÚ L 23, 27.1.2010, s. 1. [4] Nariadenie Komisie (ES) č. 1217/2003 z 4. júla 2003 o ustanovení spoločných vymedzení národného programu kontroly kvality bezpečnostnej ochrany civilného letectva, Ú. v. EÚ L 169, 8.7.2003, s. 44. Medzičasom bolo zrušené a nahradené nariadením Komisie (EÚ) č. 18/2010 z 8. januára 2010, ktorým sa vykonáva nariadenie (ES) č. 300/2008, Ú. v. EÚ L 7, 12.1.2010, s. 3. [5] Nariadenie Komisie (ES) č. 272/2009 z 2. apríla 2009, ktorým sa dopĺňajú spoločné základné normy bezpečnostnej ochrany civilného letectva stanovené v prílohe k nariadeniu Európskeho parlamentu a Rady (ES) č. 300/2008 (Ú. v. EÚ L 91, 3.4.2009, s.7). [6] Nariadenie Komisie (EÚ) č. 1254/2009 z 18. decembra 2009, ktorým sa umožňuje členským štátom výnimka zo spoločných základných noriem v oblasti bezpečnostnej ochrany civilného letectva a prijímanie alternatívnych bezpečnostných opatrení (Ú. v. EÚ L 338, 19.12.2009, s. 17). [7] Nariadenie Komisie (ES) č. 483/2009 z 9. júna 2009, ktorým sa dopĺňa a mení nariadenie (ES) č. 820/2008 o ustanovení opatrení na vykonávanie spoločných základných noriem bezpečnostnej ochrany civilného letectva, Ú. v. EÚ L 145, 10.6.2009, s. 23. [8] Medzičasom uverejnené ako nariadenie Komisie (EÚ) č. 185/2010 zo 4. marca 2010 o ustanovení podrobných opatrení na vykonávanie spoločných základných noriem bezpečnostnej ochrany civilného letectva (Ú. v. EÚ L 55, 5.3.2010, s. 1). [9] Schválené ako rozhodnutie 2010/774/EÚ, vydané pre členské štáty 13.4.2010. Bez uverejnenia v Úradnom vestníku. [10] KOM(2009) 30 v konečnom znení z 2.2.2009. [11] KOM (2009)217 z 11. mája 2009.